smcproject/ml-wiki-sentences huggingface dataset:
അർക്കാരാവിയ ഇംഗ്ലീഷ് വിലാസം https://ml.wikipedia.org/wiki/Arkharavia
ഹദ്രോസറോയിഡ് കുടുംബത്തിൽ പെട്ട ഒരു ദിനോസർ ആണ് അർക്കാരാവിയ .
അന്ത്യ ക്രിറ്റേഷ്യസ് കാലത്ത് ഇപ്പോഴത്തെ റഷ്യയിൽ ആണ് ഇവ ജീവിച്ചിരുന്നത് .
ഏകദേശം ഇതേ കാലയളവിൽ ഇവിടെ ജീവിച്ചിരുന്ന ഇതേ കുടുംബത്തിൽ പെട്ട അമ്യുറോസോറസസിന്റെ ഫോസ്സിലും 1991 ൽ  അമുർ നടികരയിൽ നിന്നും കണ്ടെത്തിയിരുന്നു.
2010 ൽ  ആണ് ഇവയുടെ ഫോസ്സിൽ കണ്ടു കിട്ടിയത് , റഷ്യയിൽ അമുർ നദി കരയിൽ നിന്നും ആണ് ഇത് .
ഫോസ്സിലിൽ നടന്ന ആദ്യ പരിശോധന യിൽ ഇവ ഒരു സോറാപോഡ് ആണ് എന്നായിരുന്നു നിഗമനം എന്നാൽ പിന്നിട് ഇത് തിരുത്തുകയായിരുന്നു.
ഹോളോ ടൈപ്പ് ആയി കിട്ടിയിടുളത് ഒരു പല്ലും വാല് തുടങ്ങുന്ന സ്ഥലത്തെ വാലിന്റെ അസ്ഥിയും ആണ്.
ഇവയെ കുറിച്ചും കിട്ടിയ ഫോസ്സിലിനെ കുറിച്ചും കുടുതൽ പഠനങ്ങളും മറ്റും ഇനിയും നടക്കുവാൻ ഇരിക്കുന്നു.
അർക്കാൻസാസ് സ്റ്റേറ്റ് യൂണിവേഴ്സിറ്റി
അർക്കൻസാസ് സ്റ്റേറ്റ് യൂണിവേഴ്സിറ്റി (എ-സ്റ്റേറ്റ് എന്നും അറിയപ്പെടുന്നു) അമേരിക്കൻ ഐക്യനാടുകളിലെ അർക്കാൻസാസിലുള്ള ഒരു പൊതു ഗവേഷണ സർവ്വകലാശാലയാണ്.
ഈ സർവ്വകലാശാല സംസ്ഥാനത്തെ രണ്ടാമത്തെ ഏറ്റവും വലിയ കോളജ് സിസ്റ്റമായ അർക്കൻസാസ് സ്റ്റേറ്റ് യൂണിവേഴ്സിറ്റി സിസ്റ്റത്തിന്റെ മുൻനിര ക്യാമ്പസാണ്.
അതുപോലെതന്നെ ഇത് വിദ്യാർത്ഥികളുടെ അംഗസംഖ്യയനുസരിച്ച് സംസ്ഥാനത്തെ രണ്ടാമത്തെ വലിയ യൂണിവേഴ്സിറ്റിയുംകൂടിയാണ്.
അമേരിക്കൻ ഐക്യനാടുകളിലെ അർക്കൻസാസ് സംസ്ഥാനത്ത് ജൊൻസ്ബോറോവിലെ ക്രൗളിസ് റിഡ്ജിനു മുകളിൽ 1,376 ഏക്കർ (5.6 കിമീ2) പ്രദേശത്താണ് ഇത് സ്ഥിതിചെയ്യുന്നത്.
സർവ്വകലാശാല അതിന്റെ ജന്മശതാബ്ദി 2009 ൽ ആഘോഷിച്ചിരുന്നു.
അവലംബം ↑ As of June 30, 2015.
1 2 3 Arkansas State University Factbook for 2007-2008.
Archived 2008-05-29 at the Wayback Machine .
↑ ↑ Arkansas State University Factbook Fall 2012-13.
അർക്കാഡിയ, കാലിഫോർണിയ
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ലോസ് ഏഞ്ചൽസ് കൗണ്ടിയിലുള്ള ഒരു നഗരമാണ് അർക്കാഡിയ.
സാൻ ഗബ്രിയേൽ താഴ്വരയി ൽ ലോസ്‍ ആഞ്ചലസ്  നഗരകേന്ദ്രത്തിൽനിന്ന് 13 മൈൽ (21 കിലോമീറ്റർ) വടക്കു കിഴക്കായും സാൻ ഗബ്രിയേൽ പർവതനിരകളിലെ അടിവാരിത്തിലുമാണിത് സ്ഥിതിചെയ്യുന്നത്.
സാന്താ അനിറ്റ പാർക് റേസ് ട്രാക്ക് , ലോസ് ഏഞ്ചൽസ് കൗണ്ടി ആർബറേറ്റം ബൊട്ടാണിക് ഗാർഡൻ എന്നിവ ഇവിടെയാണ് സ്ഥിതിചെയ്യുന്നത്.
2010 ലെ സെൻസസ് പ്രകാരം നഗരത്തിൽ 56,364 പേർ വസിക്കുന്നു.
ഗ്രീസിലെ അർക്കാഡി പട്ടണത്തിൻറെ പേരിലാണ് ഈ നഗരം അറിയപ്പെടുന്നത്.
അർക്കാദി ഗൈദർ ഇംഗ്ലീഷ് വിലാസം https://ml.wikipedia.org/wiki/Arkady_Gaidar Arkady Gaidar
ഒരു സോവിയറ്റ് എഴുത്തുകാരനായിരുന്നു അർക്കാദി  ഗൈദർ എന്നറിയപ്പെട്ട അർക്കാദി പെട്രൊവിച്ച് ഗൊൾക്കൊവ് (1904 ജനുവരി 22 - 1941 ഒക്റ്റോബർ 26) .
അദ്ദേഹത്തിന്റെ  കുട്ടികൾക്കായുള്ള രചനകൾ വളരെ പ്രസിദ്ധമായിരുന്നു.
ഇന്നത്തെ റഷ്യയിലെ കുർസ്ക് ഒബ്ലാസ്റ്റ് എന്ന റഷ്യൻ സാമ്രാജ്യത്തിലെ എൽഗൊവി ൽ അധ്യാപക കുടുംബത്തിൽ ആണ് ഗൈദർ ജനിച്ചത്.
അർസാമാസിൽ ബാല്യം ചെലവഴിച്ച  അദ്ദേഹം 1918 ഓഗസ്റ്റിൽ 14 വയസ്സിൽ ബോൾഷെവിക്കിൽ ചേർന്നു.
ആ വർഷം ഡിസംബറിൽ തന്നെ റെഡ് ആർമി സന്നദ്ധപ്രവർത്തകനുമായി.
റഷ്യൻ ആഭ്യന്തര യുദ്ധത്തിൽ 16 വയസ്സുണ്ടായിരുന്ന ആദ്ദേഹം ഒരു റെജിമെന്റിന്റെ കമാണ്ടറായി.
ആദ്ദേഹം പല കമ്മ്യൂണിസ്റ്റു വിരുദ്ധകലാപങ്ങളെയും ആടിച്ചമർത്തി.
പല സന്ദർഭങ്ങളിലും യുദ്ധങ്ങളിൽ ഗൈദറിനു മുറിവേറ്റിട്ടുണ്ട്.
രോഗം മൂലം കരസേനയിൽ നിന്നും 1924ൽ വിരമിച്ച അദ്ദേഹം ഒരു വർഷത്തിനു ശേഷം തന്റെ സാഹിത്യപ്രവർത്തനം ആരംഭിച്ചു.
അദ്ദേഹത്തിന്റെ ആദ്യരചനയായ "ആർ വി എസ്"(1926) പല തരത്തിലും പിൽക്കാല ജീവിതത്തെ നിർണ്ണയിച്ചു.
ഗൈദർ ബാലസാഹിത്യരചനയെന്ന തന്റെ മേഖല കണ്ടെത്തി.
ആദ്ദേഹം വിപ്ലവ സമരങ്ങളുടെയും കാല്പനികതയുടെയും സഹവർത്തിത്വത്തിന്റെയും കഥകൾ പറഞ്ഞു.
ആദ്ദേഹത്തിന്റെ തിമൂറും കൂട്ടരും (1940) എന്ന കഥ അദ്ദേഹത്തെ വളരെ പ്രസിദ്ധനാക്കി.
ഇതിലെ തിമുർ എന്ന കഥാപാത്രം ഗൈദറിന്റെ മകൻ തന്നെയാണ്.
ഇതിലെ നിസ്സ്വാർത്ഥനായ യുവാവായ നായക കഥാപാത്രം സോവിയറ്റ് റഷ്യയിലുടനീളം തിമൂർ പ്രസ്ഥാനം എന്ന ബാലജന മുന്നേറ്റത്തിനു ഇടയാക്കി.
രണ്ടാം ലോകമഹായുദ്ധത്തിന്റെ ആദ്യ ദിനങ്ങളിൽ, കൊംസൊമൊൽസ്കയ പ്രാവ്ദ യുടെ പ്രത്യേക പ്രതിനിധിയായി യുദ്ധമുന്നണിയിലേയ്ക്കു ഗൈദർ അയയ്ക്കപ്പെട്ടു.
1941 ലെ ശരത്കാലത്തു അദ്ദേഹവും മറ്റു സൈനികരും ജെർമൻ സേനയാൽ വളയപ്പെട്ടു.
ഒൿറ്റോബർ 26 നു ഒരു പോരാട്ടത്തിൽ മരണമടയുകയും ചെയ്തു.
ഗൈദറിന്റെ ബഹുമാനാർഥം അദ്ദേഹത്തെ അടക്കം ചെയ്ത കനേവ് എന്ന പട്ടണത്തിൽ 1953ൽ ഒരു സ്മാരകം നിർമ്മിക്കപ്പെട്ടു.
ഗൈദറിന് അനേകം മെഡലുകളും സ്ഥാനക്കയറ്റങ്ങളും ലഭിച്ചിട്ടുണ്ട്.
അദ്ദേഹത്തെപ്പറ്റി മൂന്ന് ജീവചരിത്ര ചലച്ചിത്രങ്ങളും റഷ്യയിൽ പുറത്തിറങ്ങിയിട്ടുണ്ട്.
ഗൈദറിന്റെ പുസ്തകങ്ങൾ ആനേകം ഭാഷകളിൽ തർജ്ജമ ചെയ്തിട്ടുണ്ട്.
അർക്കാദി ഗൈദറിന്റെ പിതാവ് പ്യോതർ ഇസിദറോവിച്ച് ഗോലിക്കോവ് ഒരു തോഴിലാളി കുടുംബത്തിൽ ജനിച്ച അദ്ധ്യാപകനായിരുന്നു.
1917ലെ വിപ്ലവത്തിനു ശേഷം അദ്ദേഹം റെഡ് ആർമി കമ്മിസാർ ആയി.
അമ്മ ഒരു സാർ പക്ഷക്കാരനായ ആർമി ഓഫീസറുടെ മകളായിരുന്നു.
വിപ്ലവശേഷം അവർ ഒരു ഡോക്ടർ ആയിത്തീർന്നു.
അർക്കാദി ഈ ദമ്പതികളുടെ 4 മക്കളിൽ മൂത്തയാൾ ആയിരുന്നു.
നതാലിയ, ഓൾഗ, യെക്കതെറീന എന്നിവരായിരുന്നു അദ്ദേഹത്തിന്റെ സഹോദരിമാർ.
റഷ്യൻ വാണിജ്യകാര്യ വിദഗ്ദ്ധനായ യെഗോർ ഗൈദർ അർക്കാദി ഗൈദറിന്റെ കൊച്ചുമകൻ ആകുന്നു.
റഷ്യൻ അഡ്മിറൽ ആയ തിമൂർ ഗൈദർ ആണ് അദ്ദേഹത്തിന്റെ മകൻ.
മലയാള തർജ്ജമകൾ ജീവിതവിദ്യ - വിവർത്തനം - ഓമന ഗോപാലകൃഷ്ണൻ - പ്രോഗ്രെസ്സ് പബ്ലിഷേഴ്സ് മോസ്കൊ നീലക്കപ്പ് .
പ്രോഗ്രെസ്സ് പബ്ലിഷേഴ്സ് മോസ്കൊ ചുക്കും ഗെക്കും , പ്രോഗ്രെസ്സ് പബ്ലിഷേഴ്സ് മോസ്കൊ ഇംഗ്ലീഷ് തർജ്ജമകൾ Timur and his Gang , Charles Scribner's Sons, NY, 1943.
School and Other Stories , Progress Publishers, Moscow, 1967.
The Blue Cup , Progress Publishers, Moscow, 1981.
Selected Stories , Raduga Publishers, Moscow, 1986.
The Drummer Boy and Two Other Stories , Anchor Press Ltd, Great Britain.
അവലംബം പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് അർക്കാദി ഗൈദർ Gaidar, A.P. at SovLit.net - Encyclopedia of Soviet Authors
| NAME              = Gaidar, Arkady
| ALTERNATIVE NAMES = 
| SHORT DESCRIPTION = 
| DATE OF BIRTH     = 1904
| PLACE OF BIRTH    = 
| DATE OF DEATH     = 1941
| PLACE OF DEATH    = 
}}
അർക്കാറ്റ
അർക്കാറ്റ ,( Hupa : do'-khah-oon-tetl ding', അർത്ഥം "വലിയ പരന്ന സ്ഥലം" )) അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ഹംബോൾട്ട് ഉൾക്കടലിൻറെ ഭാഗമായ വടക്കൻ അർക്കാറ്റ ഉൾക്കടലിനു പാർശ്വസ്ഥമായി, ഹംബോൾട്ട് കൗണ്ടി യിൽ സ്ഥിതിചെയ്യുന്ന ഒരു നഗരമാണ്.
യഥാർത്ഥത്തിൽ യൂണിയൻ ടൌണ് അഥവാ യൂണിയൻ എന്നും അറിയപ്പെടുന്നു.
അമേരിക്കൻ ഐക്യനാടുകളുടെ 2010 ലെ സെൻസസ് രേഖകളനുസരിച്ച് ആർക്കറ്റാ നഗരത്തിലെ ജനസംഖ്യ 17,231 ആയിരുന്നു.
സാൻ ഫ്രാൻസിസ്കോയുടെ 280 കിലോമീറ്റർ (ഹൈവേ 101 വഴി) വടക്കുഭാഗത്തായി  സ്ഥിതി ചെയ്യുന്ന ആർക്കാറ്റയിലാണ് ഹംബോൾട്ട് സ്റ്റേറ്റ് യൂണിവേഴ്സിറ്റി സ്ഥിതി ചെയ്യുന്നത്.
വടക്കുപടിഞ്ഞാറൻ കാലിഫോർണിയയിലെ 200,000 ഏക്കർ പൊതു സ്ഥലത്തെ, ഹെഡ്‍വാട്ടേർസ് ഫോറസ്റ്റ് (റെഡ്‍വുഡ് വനം - Sequoia sempervirens ) ഉൾപ്പെടെയുള്ള പ്രകൃതി വിഭവങ്ങൾ, ഭൂപ്രദേശങ്ങൾ, ധാതു പര്യവേക്ഷണ പരിപാടികൾ എന്നിവയുടെയെല്ലാം ഭരണനിർവ്വഹണത്തിനായുള്ള ഫെഡറൽ ബ്യൂറോ ഓഫ് ലാൻഡ് മാനേജ്‍മെൻറിൻറെ ആർക്കാറ്റ ഫീൽഡ് ഓഫീസിൻറെ സ്ഥാനം ഇവിടെയാണ്.
അമേരിക്കൻ ഐക്യനാടുകളുടെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ മൊത്തം വിസ്തീർണം 11.0 ചതുരശ്ര മൈൽ (28.5 കി.മീ 2 ) ആണ്.
ഇതിൽ 9.1 ചതുരശ്ര മൈൽ ഭൂമി (23.6 km 2 ) കരഭൂമിയും ബാക്കി 1.9 ചതുരശ്ര മൈൽ (4.9 കിമീ 2 ) (17.25 ശതമാനം) ജലവുമാണ്.
അവലംബം ↑ ↑ ↑ ↑ ↑ ↑ 1 2 ↑
അർഗസ് പാൻഒപ്റ്റസ്
ഗ്രീക്കു പുരാണകഥയിൽ സ്യൂസിന്റെ പത്നി ഹീരയുടെ വിശ്വസ്തനായ വളർത്തു നായ് ആയിരുന്നു അർഗസ് പാൻഒപ്റ്റസ് ( ഇംഗ്ലീഷ് : Argus Panoptus , ഗ്രീക്ക് : Ἄργος Πανόπτης ).
അർഗസിന് നൂറു കണ്ണുകളുണ്ടായിരുന്നത്രേ.
ഉറങ്ങുന്നതിന് ഏതെങ്കിലും  രണ്ടു കണ്ണുകൾ മാത്രം മതിയെന്നതിനാൽ അർഗസിന്റെ ബാക്കി തൊണ്ണൂറ്റിയെട്ടു കണ്ണുകൾ കൊണ്ട്  സദാസമയവും  ഉണർന്നിരുന്ന് സർവവും വീക്ഷിച്ചു.
പാൻഒപ്റ്റസ് എന്ന വിശേഷണത്തിന്റെ അർഥം തന്നെ സർവ്വവും കാണുന്നവൻ എന്നാണ്.
അയോയേയും തന്നേയും ഹീര പിടികൂടിയേക്കുമെന്ന നിലവന്നപ്പോൾ സ്യൂസ് ക്ഷണമാത്രയിൽ അയോയെ ഓമനത്തമുള്ള ഒരു പശുക്കിടാവാക്കി മാറ്റി.
പക്ഷെ ഹീരയുടെ സംശയം തീർന്നില്ല, പശുക്കിടാവിന്റെ  ചുമതല ഹീര അർഗസിനെ ഏല്പിച്ചു.
അയോയെ രക്ഷപ്പെടുത്താനുള്ള  ഒരൊറ്റ മാർഗ്ഗമേ സ്യൂസിന് തോന്നിയുള്ളു- അർഗസിന്റെ നൂറു കണ്ണുകളേയും ഉറക്കത്തിലാഴ്ത്തുക.
ഹെർമിസ് ഒരു ഇടയന്റെ വേഷത്തിൽ ചെന്ന് അതിമധുരമായി ഓടക്കുഴലൂതി.
കഥകൾ പറഞ്ഞും ഓടക്കുഴലൂതിയും ഒരു പാടു നേരം ശ്രമിച്ചശേഷം ഹെർമിസിന് അർഗസിന്റെ നൂറുകണ്ണുകളേയും ഉറക്കാനായി.
തത്ക്ഷണം ഹെർമിസ്  അർഗസിനെ കൊന്ന്, അയോയെ രക്ഷപ്പെടുത്തി.
പക്ഷെ അയോയുടെ രക്ഷപെടൽ താത്കലികമായിരുന്നു.
ദുഃഖാർത്തയായ ഹീര , അർഗസിന്റെ സ്മരണ എന്നെന്നും നിലനിർത്താനായി അർഗസിന്റെ നൂറു കണ്ണുകളും മയിലിന്റെ ചിറകിൽ വെച്ചു പിടിപ്പിച്ചു.
അങ്ങനെയാണ് മയിൽപ്പീലിക്കു  കണ്ണുകളുണ്ടായതെന്നു കഥ.
; അവലംബം ↑ ↑ Argus- Greek Mythology ↑ ↑ ↑ Ovid I, 625.
The peacock is an Eastern bird, unknown to Greeks before the time of Alexander.
↑ പുറത്തേയ്ക്കുള്ള കണ്ണികൾ അർഗസ് പാൻഒപ്റ്റസ് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Theoi Project - Gigante Argos Panoptes Warburg Institute Iconographic Database (ca 250 images of Io and Argus) Archived 2013-12-17 at the Wayback Machine .
അർഗന്ദബ് നദി Arghandab River Arghandab River
അർഗന്ദബ് അഫ്ഗാനിസ്ഥാനിലെ ഏകദേശം 400 കിലോമീറ്റർ (250 മൈൽ) നീളമുള്ള ഒരു നദിയാണ്.
ഇത് ഗസ്‌നിയുടെ വടക്ക്-പടിഞ്ഞാറ് ഹസരാജത്ത് മേഖലയിൽ ഉത്ഭവിച്ച്, തെക്ക്-പടിഞ്ഞാറ് ദിശയിലൂടെ ഒഴുകി കാണ്ഡഹാർ നഗരത്തിന് സമീപത്തെത്തുകയും, തുടർന്ന് ഗിരീഷ്കിന് 30 കിലോമീറ്റർ (19 മൈൽ) താഴ്ഭാഗത്ത് ഹെൽമന്ദ് നദിയിൽ പതിക്കുന്നു.
ഹെൽമണ്ട്, അർഗന്ദാബ് വാലി അതോറിറ്റിയുടെ നിയന്ത്രണത്തിൽ ജലസേചനത്തിനായി താഴ് ഭാഗത്ത് വളരെയധികം ഉപയോഗിക്കപ്പെടുന്ന നദിയുടെ താഴ്‌വര കൃഷിയ്ക്ക് അനുയോജ്യവും ജനസംഖ്യയുള്ളതുമാണ്.
എങ്കിലും നദിയിലെ വെള്ളം നേരിയ ഉപ്പുരസമുള്ളതാണെന്ന് പറയപ്പെടുന്നു.
അവലംബം 1 2 Adamec, Historical and Political Gazetteer of Afghanistan, Vol.
5 1980 , പുറം.
sfn error: no target: CITEREFAdamec,_Historical_and_Political_Gazetteer_of_Afghanistan,_Vol.
_51980 ( help )
അമൽനെർ
മഹാരാഷ്ട്ര സംസ്ഥാനത്തിലെ ജൽഗാവ് ജില്ലയിലെ ഒരു നഗരവും മുനിസിപ്പൽ കൗൺസിലുമാണ് അമൽനെർ.
ബോരി നദിയുടെ തീരത്താണ് അമൽനെർ സ്ഥിതിചെയ്യുന്നത്.
അവിടെയുള്ള സൂര്യകാന്തി വിത്തുകളിൽ നിന്ന് വനസ്പതി നെയ്യ് ഉത്പാദിപ്പിച്ച് ബിസിനസ്സ് ആരംഭിച്ച വിപ്രോ കമ്പനിയുടെ സ്ഥാപകസ്ഥലമാണ് അമൽനെർ.
ജൽ‌ഗാവ് ജില്ലയിലെ ഒരു തഹസിൽ ആണ് അമൽ‌നെർ.
സര്ബെതെ, ഛൌബരി, ശിര്സലെ, ചാന്ദ്നി കുര്ഹെ, നാഗോൺ ബി.കെ., എക്ലഹരെ, പിംപലി, ദഹിവദ്, അമൽഗൊൺ, ഗാന്ധാലി, പില്ലോഡ്, മെഹെർഗോൺ, ജവ്ഖെദെ, പദ്ല്സരെ, വവദെ, ഫപൊരെ, പതൊണ്ടേ, മൻഗ്രുൽ എന്നിവയാണ് അമൽ‌നെർ തഹസിലിന്റെ കീഴിൽ വരുന്ന ഗ്രാമങ്ങൾ .
പടിഞ്ഞാറൻ റെയിൽ‌വേയി ൽ സൂറത്തിനും ഭൂസാവലിനും ഇടയിലുള്ള പ്രദേശമാണ് അമൽ‌നെർ .
ജൽ‌ഗോൺ / ഭൂസാവൽ വഴിയും പടിഞ്ഞാറൻ സൂററ്റ് വഴിയും സെൻ‌ട്രൽ റെയിൽ‌വേയുമായി അമൽ‌നെറിന് ബന്ധപ്പെട്ടിരിക്കുന്നു.
വിദ്യാഭ്യാസം, വ്യവസായവൽക്കരണം, സ്വാതന്ത്ര്യ പ്രസ്ഥാനങ്ങൾ എന്നീ മേഖലകളിൽ അമൽനെറിന് ചരിത്രപരമായ പ്രാധാന്യമുണ്ട്.
ഇന്ത്യയിലെ ഏറ്റവും പുരാതനമായ ദാർശനിക കേന്ദ്രങ്ങളിലൊന്നായ പ്രതാപ് തത്ത്വജ്ഞാൻ മന്ദിർ (മുമ്പ് ഇന്ത്യൻ ഇൻസ്റ്റിറ്റ്യൂട്ട് ഓഫ് ഫിലോസഫി) ഇവിടെയാണ് സ്ഥിതിചെയ്യുന്നത്.
പ്രതാപ് ഹൈസ്കൂളിലെ പ്രശസ്ത അധ്യാപകരിലൊരാളായിരുന്നു സനേ ഗുരുജി എന്നറിയപ്പെടുന്ന പാണ്ഡുരംഗ് സദാശിവ് സാനെ .
ഇന്ത്യയുടെ സ്വാതന്ത്ര്യത്തിനായി പോരാടിയ അദ്ദേഹം അദ്ധ്യാപകനും കവിയും എഴുത്തുകാരനുമായിരുന്നു.
ശ്യാംചി ആയി , ഭാരതീയ സംസ്‌കൃതം തുടങ്ങി നിരവധി പുസ്തകങ്ങൾ അദ്ദേഹം രചിച്ചിട്ടുണ്ട്.
1945 ൽ അസിം പ്രേംജിയുടെ പിതാവ് അമൽനെറിൽ ആദ്യത്തെ ഡാൽഡ ഫാക്ടറി ആരംഭിച്ചു, ഇത് ഇപ്പോൾ വിപ്രോ കമ്പനിയുടെ സ്ഥാപക പ്ലാന്റ് എന്നറിയപ്പെടുന്നു.
വിപ്രോയിലെ ഓഹരി പങ്കാളികളുടേതാണ് അമൽനെർ നഗരം.
കമ്പനി ജീവനക്കാരെ അഭിസംബോധന ചെയ്യുന്നതിനായി അസിം പ്രേംജി 2013 ഫെബ്രുവരി 12 ന് അമൽനെറിലെ വിപ്രോ പ്ലാന്റ് സന്ദർശിച്ചു.
അമൽനറിലേക്ക് പ്രവേശനത്തിനായി ചരിത്രപരമായ ഒരു കവാടമുണ്ട്.
ഇതിന്റെ പേരാണ് ഡഗഡി ഡർവ്വജ.
പ്രശസ്ത ദാർശനികനും വൈദിക - പണ്ഡിറ്റ്  ന്യായാചാര്യ ശ്രീറാം ശാസ്ത്രി ശങ്കർ ഗുരു ഉപസാനി" അമല്നെറിൽ താമസിച്ചിരുന്നു.
വാരണാസി സംഘവേദ വിദ്യാലയത്തിലെ സ്വർണ്ണമെഡൽ വിദ്യാർത്ഥിയായിരുന്നു ഇദ്ദേഹം.
ജ്യോതിഷം , സംസ്‌കൃതം , തത്ത്വചിന്ത , വേദാന്തം , ബ്രാഹ്മണം , ആയുർവേദം എന്നിവയിൽ അദ്ദേഹത്തിന് ധാരാളം അറിവുണ്ടായിരുന്നു.
ശ്രീ ശ്രീറാം ശാസ്ത്ര ഉപാസാനി ജ്യോതിഷവും സംസ്കൃതവും അക്കാദമിക് വിദ്യാർത്ഥികൾക്ക് മാത്രമല്ല, നിരവധി ജൈന സാധുക്കൾക്കും പഠിപ്പിച്ചു (അവരിൽ നിന്ന് പലരും ഇപ്പോൾ അറിയപ്പെടുന്ന സംസ്കൃത-ജ്യോതിഷ വിദഗ്ദ്ധരും പുസ്തക എഴുത്തുകാരും ആണ്).
ജ്യോതിഷത്തെക്കുറിച്ചുള്ള അറിവ് ഇപ്പോൾ അദ്ദേഹത്തിന്റെ മകൻ പണ്ഡിറ്റ് തുടരുന്നു.
വിശ്വേശ്വര ശാസ്ത്രി ഉപാസാനി.
അമൽനറിന്റെ വടക്കൻ ഭാഗത്തെ "പ്രതാപ്നഗർ" എന്ന് വിളിക്കുന്നു,  പ്രതാപ് കോളേജ്, പ്രതാപ് ഹൈസ്കൂൾ എന്നിവസ്ഥാപിച്ച ശ്രീമന്ത് പ്രതാപ് ഷെത്ജിയുടെ ബഹുമാനാർത്ഥമാണ് ഈ പേര് നൽകിയിട്ടുള്ളത്.
ഖണ്ഡേഷ് മേഖലയിലെ 'പ്രതി പാണ്ഡാർപൂർ ' എന്നാണ് അമൽനറിനെ കണക്കാക്കുന്നത്, അതായത് "പാണ്ഡാർപൂർ പോലെ വിശുദ്ധം".
നൂറ്റാണ്ടുകൾക്ക് മുമ്പ് സന്ത് മുക്തായ് ഈ ജില്ലയിൽ താമസിക്കുകയും അതിനെ ഒരു പുണ്യ സ്ഥലമാക്കി മാറ്റുകയും ചെയ്തു.
മഹാനായ ശ്രീ സന്ത് സഖാരം മഹാരാജ് അമൽനെറിൽ നിന്നുള്ളയാളാണ്.
ശ്രീ സഖാരം മഹാരാജ് എല്ലാ വർഷവും "പൈ വാരി" എന്ന ഘോഷയാത്രയിൽ പാണ്ഡാർപൂരിലേക്ക് പോകുന്നു.
ഈ ഘോഷയാത്ര നടക്കുന്നത് ആഷാദ് മാസത്തിലാണ് (ഇന്ത്യൻ കലണ്ടർ).
പാണ്ഡാർപൂരിലെ വിത്തൽ പ്രഭുവിനെ കാണാൻ ആദ്യത്തെ ഘോഷയാത്ര (ദിണ്ടി) സംഘടിപ്പിച്ചതിന്റെ ബഹുമാനാർത്ഥമാണ് ഈ ഘോഷയാത്ര.
ഓരോ വൈശാഖ് മാസത്തിലും, ബോറി നദിയിൽ ഈ പ്രദേശത്തെ ഏറ്റവും വലിയ ഫൺ‌ഫെയർ ഉണ്ട്.
അക്കാലത്ത് വൈശാക് ഏകാദശിയിൽ ഒരു രഥയാത്രയും പൗർണമിയിൽ ഒരു പാലകിയും ഉണ്ട്.
സമുദായങ്ങൾക്കിടയിലെ ഐക്യദാർഢ്യത്തിന്റെ അടയാളമെന്ന നിലയിൽ, ആദ്യത്തെ മൊഗാരി (രഥത്തിനെ നിറുത്തുന്നതിനുള്ള ബ്രേക്ക് ആയി  ഉപയോഗിക്കുന്ന ഒരു മരം) എല്ലായ്പ്പോഴും മുസ്ലീങ്ങൾ സ്ഥാപിക്കുന്നു, രഥം ലക്ഷ്യസ്ഥാനത്ത് എത്തുന്നതിനുമുമ്പ്, ആരതിക്കും ദോഹെക്കുമായി ഒരു പള്ളിയിൽ രഥം നിർത്തുന്നു.
മഹാരാഷ്ട്രയിലെ പാണ്ഡാർപൂരിന് ശേഷം രണ്ടാം സ്ഥാനത്താണ് അമൽനെർ.
അമാൽനെറിലേക്കുള്ള രണ്ട് സന്ദർശനങ്ങൾ പാണ്ഡാർപു സന്ദർശനത്തെപ്പോലെ പ്രയോജനകരമാണ്     .
വിത്തൽ പ്രഭുവിന്റെ ഭക്തനായിരുന്നു അമൽനറിലെ സന്ത് ശ്രീ സഖാരം മഹാരാജ്.
അദ്ദേഹത്തിന്റെ സ്മരണയ്ക്കായി, പാണ്ഡാർപൂരിലെ വിത്തൽ പ്രഭുവിന്റെ മനോഹരമായ ക്ഷേത്രത്തിൽ നടക്കുന്ന ആഘോഷങ്ങൾക്ക് സമാന്തരമായി അമൽനെറിൽ ആശാദി ഏകാദശി ആഘോഷങ്ങൾ നടക്കുന്നു.
ജൈനമതത്തിലെ എട്ടാം തീർത്ഥങ്കരനായിരുന്ന "ചന്ദ്രപ്രഭുവിന്റെ" ജൈന ക്ഷേത്രത്തിനും "ക്ഷത്രപാൽ മഹാരാജിന്റെ ക്ഷേത്രത്തിനും" ഇവിടം പ്രസിദ്ധമാണ്.
അമാവാസി ദിനത്തിൽ ക്ഷേത്രം സന്ദർശിക്കുന്നത് എല്ലാ ആഗ്രഹങ്ങളും നിറവേറ്റുന്നതിലേക്ക് നയിക്കുമെന്ന് വിശ്വസിക്കപ്പെടുന്നു.
ഇത്തരത്തിൽ ഉയർന്നുവരുന്ന മറ്റൊരു സ്ഥലം, രത്‌നപിംപ്രി, അമൽ‌നറിൽ‌ നിന്നും 11 കിലോമീറ്ററും പരോള തഹ്‌സിലിൽ നിന്ന് 7 കിലോമീറ്ററും അകലെ ഗോപി നദിയുടെ തീരത്താണ് സ്ഥിതിചെയ്യുന്നത്.
ഇവിടെയാണ് പ്രശസ്തമായ ശിവധാം ക്ഷേത്രം സ്ഥിതി ചെയ്യുന്നത്.
കൂടാതെ, 2 കിലോമീറ്റർ അകലെ തപോവൻ സ്ഥിതിചെയ്യുന്നു, അവിടെ കൃഷിക്കാർ ജൈവകൃഷി പരീക്ഷിക്കുന്നു.
തിരക്കേറിയ നഗരജീവിതത്തിൽ നിന്ന് മാറി സ്ഥിതിചെയ്യുന്ന ഇവിടം ഭക്തർക്ക് ഒരു വിനോദസഞ്ചാരവും മതപരവുമായ സ്ഥലമായി വളരുകയാണ്.
രത്‌നപിംപ്രിയിൽ ആളുകൾ മുത്തുകൾ (രത്‌ന) കണ്ടെത്താറുണ്ടായിരുന്നുവെന്ന് പറയുന്ന ഒരു മിഥ്യയുണ്ട്.
അതിനാലാണ് പട്ടണം 'രത്‌നപിംപ്രി' എന്നറിയപ്പെടുന്നത്.
എല്ലാ തിങ്കളാഴ്ചയും അമൽ‌നെർ‌ ഒരു പ്രതിവാര ചന്ത ഉണ്ട്, മാത്രമല്ല ചുറ്റുമുള്ള പ്രദേശങ്ങളിൽ‌ നിന്നും ആളുകൾ‌ ഇവിടേക്ക് സാധനങ്ങൾ വാങ്ങാനായി വരുന്നു.
പിച്ചള , ചെമ്പ് എന്നിവയിൽ നിന്ന് നിർമ്മിച്ച ഗാമെലസ് എന്ന കൈകൊണ്ട് നിർമ്മിച്ച വീട്ടുപകരണങ്ങൾക്കും അമൽനർ പ്രശസ്തമാണ്.
അമൽനർ താലൂക്കിലെ ഏറ്റവും വലിയ ഗ്രാമമായ മണ്ഡൽ സ്ഥിതി ചെയ്യുന്നത് പൻസാറ നദിയുടെ തീരത്താണ്.
അമൽനറിൽ നിന്ന് കിലോമീറ്റർ 20 അകലെയാണ് മണ്ഡൽ സ്ഥിതിചെയ്യുന്നത് .
അമൽനെർ താലൂക്കിലെ ഏറ്റവും ചെറിയ ഗ്രാമമാണ് ഷിർസാലെ.
അമൽനറിൽ നിന്ന്  9 കിലോമീറ്റർ അകലെയാണ് ഇത് സ്ഥിതിചെയ്യുന്നത്.
മഹാവീർ പ്രഭുവിന്റെ ജൈനക്ഷേത്രത്തിന് പേരുകേട്ടതാണ് ഇവിടം.
അമൽനർ താലൂക്കിലെ ഒരു ചെറിയ ഗ്രാമമാണ് ചന്ദാനി കുർഹെ.
ചിക്കാലി നദിയുടെ ഓരോ കരയിലും കുർഹെ ഖുർദും കുർഹെ ബുദ്രുക്കും സ്ഥിതിചെയ്യുന്നു.
1956 മാർച്ച് 17 ന് സ്ഥാപിതമായ ഗ്രാമപഞ്ചായത്തുകളാണിവ.
ലോകത്തിലും ഇന്ത്യയിലും മംഗൽഗ്രയുടെ രണ്ട് ക്ഷേത്രങ്ങൾ മാത്രമേയുള്ളൂ, ഒന്ന് കൊൽക്കത്തയിലും മറ്റത് അമൽനെറിലുമാണ്.
ഈ ക്ഷേത്രം നന്നായി വികസിപ്പിച്ചെടുക്കുകയും ഒരു പിക്നിക് സ്ഥലമാക്കി മാറ്റുകയും ചെയ്തു.
പ്രശസ്തമായ മറ്റൊരു ക്ഷേത്രം "ശ്രീ അക്കൽകോട്ട് സ്വാമി സമർത്ത് കേന്ദ്രം" ആണ്.
ദിനംപ്രതി ആയിരക്കണക്കിന് ആളുകൾ ഈ ക്ഷേത്രം സന്ദർശിക്കുന്നു, മഹത്തായ സ്വാമി സമർത്ത് മഹാരാജിന്റെ ശക്തിയുള്ള ഇവിടം എല്ലാ ആഗ്രഹങ്ങളും നിറവേറ്റുന്നുവെന്ന് വിശ്വസിക്കപ്പെടുന്നു.
അമൽനറുടെ ബസ് സ്റ്റാൻഡിന് സമീപമാണ് സ്വാമി സമർത്ത് മഹാരാജിന്റെ ക്ഷേത്രം സ്ഥിതി ചെയ്യുന്നത്.
ക്ഷേത്രത്തിൽ പ്രവേശിക്കാൻ ഒരു വലിയ കവാടമുണ്ട്.
അമൽനെർ എന്ന പേരിന്റെ ചരിത്രം രസകരമാണ് ഒപ്പം ഇത് പ്രധാനപ്പെട്ട ചില വിവരങ്ങൾ നൽകുന്നു.
പതിനൊന്നാം നൂറ്റാണ്ടിൽ ഋഷി അംബരിഷി വരുൺ (മഴയുടെ ദേവൻ) ദേവനോട് പ്രാർത്ഥിച്ചു.
വരുൺ പിന്നീട് ശിവമന്ദിരം പണിതു.
ഇത് "വരുനെശ്വർ" എന്ന് വിളിച്ചു.
അമാബാരിഷി ഗ്രാമത്തിന് അമൽനിർ എന്ന് പേരിട്ടു, അതിനർത്ഥം "ശുദ്ധമായ വെള്ളമുള്ള ഗ്രാമം" അല്ലെങ്കിൽ "വെള്ളത്തിൽ മാൽ (അശുദ്ധി) ഇല്ലാത്ത സ്ഥലം അഥവാ അമൽനിർ എന്നാണ്."
കാലക്രമേണ, പേര് അമൽനെർ എന്നായി മാറി.
അമൽ‌നെറിനടുത്തുള്ള കുന്നിനെ "അംബരിഷി ടെക്ഡി" എന്ന് വിളിക്കുന്നു, അവിടെ എല്ലാ മൺസൂണിലും ഫൺഫെയർ നടക്കുന്നുണ്ട്.
പ്രാർത്ഥിക്കുന്ന എല്ലാവരുടെയും ആഗ്രഹങ്ങൾ അംബാരിഷി നിറവേറ്റുന്നുവെന്ന് പറയപ്പെടുന്നു.
വരുണേശ്വറിനു പുറമേ ബോറി നദിയുടെ തീരത്തുള്ള ഖലേശ്വർ, ഖതേശ്വർ മഹാദേവ് മന്ദിർ എന്നീ രണ്ട് ശിവക്ഷേത്രങ്ങൾ കൂടി അമൽനെറിൽ പ്രസിദ്ധമാണ്.
വ്യാവസായിക മേഖലയ്ക്കും (എം‌ഐ‌ഡി‌സി) അമാൽനർ പ്രശസ്തമാണ്.
മംഗൽ ഗ്രാ ക്ഷേത്രത്തിനും അമാൽനർ പ്രശസ്തമാണ്.
ലോകത്ത് ഇത്തരം ക്ഷേത്രങ്ങൾ വളരെ കുറവാണ്.